FC Red Bull Salzburg

A Red Bull Salzburg (korábban: Austria Salzburg, Casino Salzburg) egy osztrák futballcsapat, amely Wals-Siezenheim községben található. Szponzorációs okok miatt az UEFA eseményeken FC Salzburg néven indulnak. Történelem A Red Bull előtti időszak 1933. szeptember 13-án alapították SV Austria Salzburg néven a Hertha és a Rapid egyesülésével. 1950-ben feloszlatták a klubot, de még ebben az évben újra alapították és három évvel később már az első osztályban szerepeltek. Az első szezonjulban a 14 csapatos bajnokság 9 helyén végeztek, öt ponttal elkerülve a kiesést. Erich Probst volt az első válogatott játékosa a klubnak. Az 1970–71-es szezonban a bajnokság második helyén végeztek, egy pont lemaradásban a bajnok Wacker Innsbruck mögött. Ennek köszönhetően bejutottak az 1971–1972-es UEFA-kupa küzdelmeibe, fennállásuk során először. A román Arad volt az ellenfelük az 1. fordulóba, de az oda-visszavágós rendszerben 5–4-re alulmaradtak. 1974-ben először jutottak be a kupadöntőbe, ahol alulmaradtak az Austria Wien ellen. 1978-ban a klub neve megváltozott, SV Casino Salzburg néven folytatták a Wüstenrottal kötött szponzor szerződés miatt. A csapatot gyakran SV Austria Salzburg néven nevezték. Az 1994-es UEFA-kupa-döntőbe bejutottak és az olasz Internazionale volt az ellenfelük, mind a két mérkőzésen 1–0-ra kaptak ki. Ugyanebben az évben megnyerték az első bajnoki címüket. A következő szezonban megvédték címüket, köszönhetően a SK Sturm Grazzal szembeni jobb gólkülönbséget. Az 1996–97-es szezonban harmadik bajnoki címüket is megszerezték. 1994–95-ös szezonban a bajnokok ligájában is bemutatkoztak a selejtezők D csoportjában, a Makkabi Haifa ellen 5–2-s összesítéssel jutottak tovább. A csoportkörben az Ajax, az AC Milan és az AÉK Athén voltak az ellenfelei. A csoport harmadik helyén végeztek, megelőzve a görög klubot. 2003-ban költöztek a jelenleg is használt Red Bull Arénába. A Red Bull-éra 2005. április 6-án a Red Bull megvásárolta a klubot és a névváltoztatáson kívül a vezetőséget és a személyzetet is lecserélte. 2006 májusában bejelentették, hogy a klub edzője az olasz Giovanni Trapattoni lett, segédedzője pedig Lothar Matthäus. A 2006–07-es szezont 19 pont előnnyel nyerték meg a második SV Ried előtt, valamint a klub játékosa Alexander Zickler 22 góllal gólkirályi címet szerzett. A 2007–2008-as bajnokok ligája szezonjában a selejtező 3. fordulójában az ukrán Sahtar Doneck ellen estek ki 3–2-s összesítéssel. A kiesést követően az UEFA-kupába jutottak, de az első körben a görög AÉK Athén kiejtette őket. A 2009–10-es szezont Huub Stevens vezérletével egy ponttal nyerték meg az Austria Wien előtt, ez egyben a harmadik elsőség a Red Bull-korszakban. 2010–2020 A következő szezont a második helyen fejezték be és Huub Stevenst Ricardo Moniz váltotta a kispadon. Moniz irányítása alatt a klub egyre több fiatal játékosnak adott lehetőséget az akadémiáról. A 2011–12-es szezon felkészülési időszakában Daniel Offenbacher, Martin Hinteregger, Georg Teigl és Marco Meilinger is csatlakozott az akadémiából az első csapathoz. A szezon végén bajnokságot és kupa címet is szereztek. A szezon végén Moniz távozott és érkezett a helyére Roger Schmidt, aki az SC Paderborn edzője volt. A 2012–2013-as bajnokok ligája 2. selejtezőkörében a luxemburgi F91 Dudelange ellen idegenben lőtt góllal estek ki. Ezek után a klub átalakult, több játékos is érkezett. Valon Berisha, Kevin Kampl, Håvard Nielsen, Sadio Mané, Isaac Vorsah és Rodnei. A 2012-13-as szezonban a csapat második lett a bajnokságban az Austria Wien mögött. A következő szezonban újra bajnoki címet nyertek. A 2014-15-ös szezonban mind a Bundesligát, mind a kupát megnyerték. A következő szezonban ezt a bravúrt sikerült megismételniük. 2015 decemberében menesztették Peter Zeidler vezetőedzőt, akit a szezon első felének utolsó két mérkőzésére Thomas Letsch váltott a kispadon. Ezután Óscar García vette át a csapat irányítását. A következő, 2016–17-es szezonban a Salzburg ismét duplázott: megnyerte a Bundesligát és a kupát is. 2018-ban azonban a kupadöntőt elveszítették a Sturm Graz ellen. A 2017–18-as idény elején Marco Rose vette át az irányítást, miután Óscar García távozott a klubtól. Az Európa-ligában egészen az elődöntőig menetelt a klub, ahol hosszabbítás után, 2–3-as összesítéssel maradt alul az Olympique Marseille-lel szemben, miután a menetelés során búcsúztatta a Borussia Dortmundot és a Laziót is. Tizenegy sikertelen próbálkozás után a csapatnak végül sikerült közvetlenül kvalifikálnia magát a 2019–20-as Bajnokok Ligája csoportkörébe, mivel a 2018–19-es idény győztese, a Liverpool a saját bajnokságán keresztül is kvótát szerzett a versenyre. A klubnál ezidőben robbant be a köztudatba Erling Haaland és Szoboszlai Dominik is. 2013 és 2019 között a Salzburg közel 300 millió euró bevételre tett szert olyan játékosok értékesítéséből, mint Múnisz Dabúr, Xaver Schlager, Stefan Lainer, Hannes Wolf, Diadie Samassékou, Minamino Takumi, Sadio Mané és Erling Haaland. Ebben az időszakban a klub híressé vált a fiatal tehetségek felkutatásáról és fejlesztéséről. 2020– 2021-ben a Salzburg az azt megelőző öt szezon alapján 218 millió eurós átigazolási mérleggel rendelkezett, amivel csak a Bajnokok Ligája-szereplő Ajax (242 millió euró) és a Benfica (több mint 335 millió euró) mögött maradt el. A Salzburg minden évet pozitív egyenleggel zárt. A 2020–21-es és a 2021–22-es szezonban egyaránt bejutottak a bajnoki és a kupa döntőjébe is. A 2021–2022-es UEFA-bajnokok ligájában történetük során először jutottak az egyenes kieséses szakaszba, ahol a nyolcaddöntőben a Bayern Münchennel mérkőztek meg. Hazai pályán 1–1-es döntetlent értek el, azonban a visszavágón a németek 7–1-re győztek, így a Salzburg 8–2-es összesítéssel búcsúzott a sorozattól. 2024. április 17-én a Salzburg kvalifikálta magát a 2025-ös FIFA-klubvilágbajnokságra, miután az Arsenal kiesett a 2023–24-es UEFA-Bajnokok Ligájából, amivel a FIFA négyéves ranglistáján nem tudta az angol klub megelőzni a csapatot a rangsorban. 2024. december 16-án a klub bejelentette, hogy megválnak Pepijn Lijnders vezetőedzőtől a 2024–25-ös szezon során nyújtott gyenge teljesítmény miatt. Sikerei Osztrák bajnokság: Győztes (17): 1993/94, 1994/95, 1996/97, 2006/07, 2008/09, 2009/10, 2011/12, 2013/14, 2014/15, 2015/16, 2016/17, 2017/18, 2018/19, 2019/20, 2020/21, 2021/22, 2022/23 Második (9): 1970/71, 1991/92, 1992/93, 2005/06, 2007/08, 2010/11, 2012/13, 2023/24, 2024/25 Osztrák kupa: Győztes (9): 2011/12, 2013/14, 2014/15, 2015/16, 2016/17, 2018/19, 2019/20, 2020/21, 2021/22 Második (5): 1973/74, 1979/80, 1980/81, 1999/00, 2017/18 Szuperkupa: Győztes (3): 1993/94, 1994/95, 1996/97 UEFA kupa: Döntős (1): 1993/1994 Európa Liga: Elődöntős (1): 2017/2018 UEFA Intertotó-kupa: Döntős (1): 1998 Játékoskeret Jelenlegi keret Utolsó módosítás: 2026. február 3. Kölcsönben Kapcsolódó szócikkek FC Liefering RB Leipzig New York Red Bulls Red Bull Brasil Red Bull Ghana EC Red Bull Salzburg EHC Red Bull München Jegyzetek További információk Hivatalos honlap